Source: https://www.velky-krtis.sk/vzn-mesta.phtml?id_menu=13822&module_action__25909__id_vzn=24893&module_action__25909__year=2019
Timestamp: 2019-09-15 05:45:50+00:00

Document:
Všeobecne záväzné nariadenie mesta Veľký Krtíš č. 6/2019 o určení výšky príspevkov pre školy a školské zariadenia v zriaďovateľskej pôsobnosti mesta Veľký Krtíš
Dátum zverejnenia návrhu: 31.5.2019
Schválené: 19.6.2019
Vyhlásené: 20.6.2019
Mestské zastupiteľstvo vo Veľkom Krtíši v súlade s § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 28 ods. 5, § 49 ods. 4, § 114 ods. 6, § 116 ods. 6 a § 140 ods. 10 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení (ďalej len „nariadenie“).
Toto nariadenie určuje výšku príspevkov na čiastočnú úhradu výdavkov v školách a príspevkov na čiastočnú úhradu nákladov v školských zariadeniach, ktorých zriaďovateľom je mesto Veľký Krtíš a podmienky úhrady týchto príspevkov.
Druhy príspevkov v školách a školských zariadeniach
V školách a školských zariadeniach v zriaďovateľskej pôsobnosti mesta Veľký Krtíš sa uhrádzajú tieto príspevky:
príspevok za pobyt dieťaťa v materskej škole,
príspevok na štúdium v základnej umeleckej škole,
príspevok na činnosť školského klubu detí,
príspevok na činnosť centra voľného času,
príspevok v školskej jedálni.
Materská škola zabezpečuje výchovu a vzdelávanie prostredníctvom školského vzdelávacieho programu, ktorý poskytuje predprimárne vzdelanie deťom spravidla od troch rokov veku do začatia plnenia povinnej školskej dochádzky. Výnimočne je možné poskytnúť predprimárne vzdelávanie aj deťom od dvoch rokov veku.
Za pobyt dieťaťa v materskej škole prispieva zákonný zástupca dieťaťa mesačne na čiastočnú úhradu výdavkov.
Povinnosť platiť príspevok za pobyt dieťaťa v materskej škole nezaniká z dôvodu prerušenia dochádzky na viac ako 30 po sebe nasledujúcich kalendárnych dní.
Príspevok na štúdium v základnej umeleckej škole
Na čiastočnú úhradu nákladov spojených so štúdiom v základnej umeleckej škole prispieva mesačne:
zákonný zástupca žiaka v základnom štúdiu
v skupinovom vyučovaní (aj prípravné štúdium),
v individuálnom vyučovaní (I. stupeň - hlavný predmet),
v individuálnom vyučovaní (I. stupeň - hlavný predmet: hlasová výchova),
v individuálnom vyučovaní (I. stupeň – komorná hra, štvorručná hra),
v individuálnom vyučovaní (II. stupeň),
v individuálnom aj skupinovom vyučovaní.
Školský klub detí zabezpečuje pre deti, ktoré plnia povinnú školskú dochádzku na základnej škole činnosť podľa výchovného programu školského zariadenia, zameranú na ich prípravu na vyučovanie a na oddych v čase mimo vyučovania a v čase školských prázdnin.
Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne.
Ak školský klub detí navštevuje viac detí z tej istej rodiny, príspevok na čiastočnú úhradu nákladov spojených s činnosťou školského klubu detí je znížený
na druhé dieťa na 70 %,
a na každé ďalšie dieťa na 50 %.
Príspevok na činnosť centra voľného času
Centrum voľného času zabezpečuje podľa výchovného programu školského zariadenia výchovno-vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase.
Na čiastočnú úhradu nákladov spojených s činnosťou centra voľného času prispieva mesačne:
zákonný zástupca dieťaťa,
dospelá osoba do 30 rokov.
Príspevok v školskej jedálni
Školská jedáleň je zriadená na prípravu, výdaj, konzumáciu jedál a nápojov pre stravníkov v čase ich pobytu v škole alebo v školskom zariadení. Stravníkom v školskej jedálni môžu byť deti, žiaci, zamestnanci škôl a školských zariadení. So súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby.
Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
Školská jedáleň poskytuje diétne stravovanie pre deti a žiakov, u ktorých si to vyžaduje zdravotný stav na základe posúdenia ošetrujúceho lekára.
Výška mesačných príspevkov
Mesto Veľký Krtíš, ako zriaďovateľ škôl a školských zariadení určuje nasledovné výšky mesačných príspevkov:
a) Príspevok za pobyt dieťaťa v materskej škole
dieťa od 3 rokov
b) Príspevok na štúdium v základnej umeleckej škole
- prípravné štúdium
- prípravné štúdium s nástrojom
- základné štúdium v skupinovom vyučovaní
- základné štúdium v individuálnom vyučovaní
(I. stupeň – hlavný predmet)
(I. stupeň – hlavný predmet: hlasová výchova)
(I. stupeň – komorná hra, štvorručná hra)
- základné štúdium v individuálnom vyučovaní (II. stupeň)
- individuálne aj skupinové vyučovanie
(osoby bez vlastného príjmu)
c) Príspevok na činnosť školského klubu detí
- prvé dieťa (100 %)
- druhé dieťa (70 %)
- tretie a každé ďalšie dieťa (50 %)
d) Príspevok na činnosť centra voľného času
- dieťa
- dospelá osoba do 30 rokov
e) Príspevok v školskej jedálni
Materská škola (1. finančné pásmo)
- stravníci od 2 do 6 rokov
- zamestnanci 1)
- zamestnanci 2)
1) 1,26 (potraviny) + 1,33 (réžia) – 55 % - 0,20 (soc. fond) = 0,97
2) 1,51 (potraviny) + 1,33 (réžia) – 55 % - 0,20 (soc. fond) = 1,08
Základná škola (1. finančné pásmo)
- stravníci od 6 do 11 rokov – I. stupeň
- stravníci od 11 do 15 rokov – II. stupeň
- stravníci – študenti strednej školy
- zamestnanci 3)
- cudzí stravníci 4)
- zamestnanci 5)
- cudzí stravníci 6)
3) 1,26 (potraviny) + 1,10 (réžia) – 55 % - 0,20 (soc. fond) = 0,86
4) 1,26 (potraviny) + 1,10 (réžia) = 2,36
5) 1,51 (potraviny) + 1,10 (réžia) – 55 % - 0,20 (soc. fond) = 0,97
6) 1,51 (potraviny) + 1,10 (réžia) = 2,61
Zníženie poplatkov a oslobodenie od poplatkov
Ak zákonný zástupca dieťaťa predloží riaditeľovi školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu,
uhrádza príspevok na činnosť školského klubu detí v zníženej výške,
je oslobodený od platenia príspevku na štúdium v základnej umeleckej škole,
je oslobodený od platenia príspevku na činnosť centra voľného času.
Príspevok v materskej škole sa neuhrádza aj za dieťa,
ktoré nedochádzalo do materskej školy v čase školských prázdnin (letné prázdniny),
v prípade, že bola prerušená prevádzka materskej školy v zmysle § 2 ods. 6 vyhlášky Ministerstva školstva Slovenskej republiky č. 306/2008 Z. z. o materskej škole; v takom prípade uhrádza zákonný zástupca pomernú časť určeného príspevku.
Za dieťa v materskej škole, na ktoré je poskytnutá dotácia na podporu výchovy k stravovacím návykom podľa zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov, platí zákonný zástupca príspevok v školskej jedálni znížený o poskytnutú dotáciu. Dotácia je vo výške 1,20 Eur na každý deň, v ktorom sa dieťa zúčastnilo výchovno-vzdelávacej činnosti a odobralo stravu a zároveň navštevuje posledný ročník materskej školy, alebo žije v domácnosti, ktorej sa poskytuje pomoc v hmotnej núdzi, alebo žije v domácnosti, ktorej príjem je najviac vo výške životného minima.
Za žiaka základnej školy, na ktorého je poskytnutá dotácia na podporu výchovy k stravovacím návykom podľa zákona č. 544/2010 Z. z., o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov, platí zákonný zástupca príspevok v školskej jedálni znížený o poskytnutú dotáciu. Dotácia je vo výške 1,20 Eur na každý deň, v ktorom sa žiak zúčastnil vyučovania a odobral stravu.
V prípade, že dieťa/žiak nebolo zákonným zástupcom riadne a včas odhlásené zo stravy, hradí zákonný zástupca príspevok v školskej jedálni v plnej výške, nakoľko na tento deň dotácia zo strany Ministerstva práce, sociálnych vecí a rodiny Slovenskej republiky nebude poskytnutá.
Povinnosti riaditeľa školy a školského zariadenia
Riaditeľ školy a školského zariadenia predkladá zriaďovateľovi návrh výšky príspevku a návrh na úpravu výšky príspevku osobitne za každé školské zariadenie.
Riaditeľ školy zodpovedá za účelné vynakladanie finančných prostriedkov získaných z príspevkov rodičov a z príspevkov na čiastočnú úhradu nákladov na činnosť školského zariadenia v súlade s platnými právnymi predpismi.
Riaditeľ školy a školského zariadenia je povinný zverejniť výšku príspevku určenú nariadením rodičom a povinnosti zákonných zástupcov žiaka (dieťaťa) zapracovať do vnútorného poriadku školy.
Zákonný zástupca žiaka je povinný oboznámiť sa s výškou poplatkov za pobyt v školskom zariadení, resp. poplatkov na čiastočnú úhradu nákladov na činnosť školského zariadenia.
Zákonný zástupca žiaka materskej školy, školského klubu detí a centra voľného času uhrádza príspevky stanovené týmto nariadením včas a bezodkladne do 10-ho dňa príslušného kalendárneho mesiaca. Príspevok v školskej jedálni uhrádza zákonný zástupca žiaka mesiac vopred.
Príspevok na štúdium v základnej umeleckej škole uhrádza zákonný zástupca nasledovne:
za september až december – do 30. septembra (novoprijatí žiaci ku dňu zápisu),
za január až marec – do 31. januára,
za apríl až jún – do 31. marca.
Zákonný zástupca je povinný predložiť škole alebo školskému zariadeniu rozhodnutie, ktoré ho oprávňuje uhrádzať poplatky podľa osobitného predpisu bezodkladne po jeho doručení (hmotná núdza a životné minimum).
Zákonný zástupca je povinný odhlásiť dieťa/žiaka zo stravy riadne a včas v zmysle pokynov zapracovaných v interných dokumentoch školy (školský a prevádzkový poriadok, prihláška na stravovanie a pod.).
Pokiaľ nie je v tomto nariadení podrobnejšia úprava, veci neupravené týmto nariadením sa riadia zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákonom č. 597/2003 Z. z. o financovaní základných škôl, stredných škôl a školských zariadení v znení neskorších predpisov a vykonávacími predpismi vydanými na ich základe.
Nadobudnutím účinnosti tohto nariadenia sa zrušuje Všeobecne záväzné nariadenie Mesta Veľký Krtíš č. 4/2018 o určení výšky príspevkov pre školy a školské zariadenia v zriaďovateľskej pôsobnosti Mesta Veľký Krtíš v znení Všeobecne záväzného nariadenia Mesta Veľký Krtíš č. 2/2019.
Toto nariadenie schválilo Mestské zastupiteľstvo vo Veľkom Krtíši dňa 19.6.2019.
Toto nariadenie nadobúda účinnosť 1.9.2019
(564.1 kB)VZN_6_2019_o_prispevkoch_na_skoly_a_sz_NET.pdf
(241.4 kB)VZN - úvod - 6_2019.pdf
Zverejnené 20.6.2019 -MsÚ lz-
Aktualizované 6.9.2019 -MsÚ lz-
14586383

References: § 11
 § 28
 § 49
 § 114
 § 116
 § 140
 § 2